Stedet ble valgt som Frankrikes rakettoppskytningsbase i 1964. Da ESA ble grunnlagt i 1975 tilbød Frankrike å dele Kourou med ESA. Kommersielle oppskytninger foretas også av ikke-europeiske selskaper. ESA dekker to tredjedeler av romfartsbasens årlige budsjett og har også finansiert oppgraderingene som ble gjort under Ariane-programmet. Anlegget voktes av Fremmedlegionen, som også evakuerer nærliggende områder før oppskytninger finner sted.